Ol stori bilong laip na ol wok bilong George Brown, na koleksen bilong em long i stap bilong asples.
Dispela detabes i gat kain kain infomesen bilong 3,000 narapela narapela samting bilong George Brown Koleksen i stap long the National Museum of Ethnology long Japan.
Kirap long taim ol i bin opim the National Museum of Ethnology long yia 1977, dispela miusiam i save mekim bikpela wok long kisim save long i stap bilong ol asples long Oseania, na lukautim gut ol samting bilong dispela hap. Long yia 1985-86, dispela miusiam i bin baim George Brown Koleksen, em ol samting ol asples i save yusim long sindaun bilong ol, long the University of Newcastle on Tyne, long Inglan, UK. George Brown, em i wanpela pasto na saveman, i bin mekim wok misineri bilong lotu Mesodis long ol Pasifik Ailan, na long wankain taim, em i mekim bikpela hatwok long bungim ol samting inap planti yia, na long dispela rot, dispela koleksen i bin kamap. Dispela Koleksen i bikpela samting long sait bilong histori na kalsa. Dispela koleksen i bikpela samting tu long narapela samting, bikos em i kamapim ples klia ol samting bilong sindaun bilong ol asples na bilong wok misin em Mr. Brown i bin raitim long ol buk bilong em. Na, em i bikpela sating tu long planti manmeri bilong ol Pasifik ailan bikos ol i ken lukluk na kisim ol save long ol sindaun bilong ol tumbuna bilong ol yet.
Ol piksa yu ken lukim long detabes long intenet, em bilong lukluk tasol. Ol i no gutpela long putim long ol buk samting.
Bilong painim ol samting na ol piksa, ol visita i ken mekim isipela wok painimaut (simple search) o bikpela wok painimaut (advanced search).
Bilong mekim isipela wok painimaut, plis enterim inventori-namba (sapos yu save long en), nem bilong samting o wanem kain samting yu laik painim, ples, material, or bikpela bilong en (putim ol namba tasol olsem yusim "cm" long longpela bilong en o "g" long hevipela bilong en).
Bilong mekim bikpela wok painimaut, yu ken enterim narapela narapela samting long narapela narapela hap.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn